kardosdrur/scandi-wiki huggingface dataset:
Ben Weisman

Ben Weisman (født 16. november 1921, død 20. maj 2007) var en amerikansk komponist, sangskriver og pianist, bedst kendt for sit samarbejde med Elvis Presley.

Ben Weisman blev født i Providence, Rhode Island og var en af Elvis Presleys flittigste sangskrivere op gennem 1960'erne. Han var medforfatter og medkompositør på 57 sange fremført af Elvis Presley i hans mange film, TV-shows og koncerter, hvoraf mange af sangene gav guld- eller platinplader.

Sange som "First in Line", "Got a Lot o' Livin' to Do", "Follow That Dream" og "Wooden Heart" kommer alle fra Ben Weismans hånd. Foruden de mange Elvissange skrev han til andre kunstnere, bl.a. Barbra Streisand ("Love in the Afternoon"), The Beatles ("Lend Me Your Comb"), Johnny Mathis ("When I Am with You"), Terry Stafford ("I'll Touch A Star"), Bobby Vee ("The Night Has a Thousand Eyes") og mange, mange flere.

Ben Weisman lignede ikke prototypen på en 'rock'n'roll-fyr', så Elvis Presley gav ham øgenavnet 'The Mad Professor' (Den skøre Professor). Da Presley og Weisman i 1976 mødtes for sidste gang annoncerede Elvis overfor de tilstedeværende, at Ben Weisman nu var den sangskriver, som havde leveret flest sange til ham.

Ben Weisman døde i forbindelse med et længerevarende hospitalsophold i Los Angeles. Efter nogle komplikationer, hvor der var tilstødt en lungebetændelse, døde han af en blodprop i hjernen.

Eksterne henvisninger 
 Interview m. Ben Weisman
 Uddrag fra "Ben Weisman Songbook"
 

Elvis Presley
Sangskrivere fra USA
Personer fra Rhode Island
Annia Cornificia Faustina

Annia Cornificia Faustina (122/123- død mellem 152-158) var det yngste barn og eneste datter af praetor Marcus Annius Verus og Domitia Lucilla. Hendes forældre kom fra rige sentorfamilier i Rom. Hun blev født og opvoksede i Rom. Hendes bror var senere romerske kejser Marcus Aurelius.

I 124 døde hende far, og Cornificia og hendes bror opvoksede hos deres mor og bedstefar, Marcus Annius Verus, som var romersk senator. Han døde i 138.  

Cornificia giftede sig med den romerske senator Gaius Ummidius Quadratus Annianus Verus. Annianus Verus nedstammende fra en af de ledende aristokratiske familier i Rom. Han var en direkte efterkommer efter Gaius Ummidius Durmius Quadratus.

Cornificia fik to børn med Annianus Verus:
 Marcus Ummidius Quadratus Annianus og Ummidia Cornificia Faustina

Kvinder i Romerriget
Løkken storpastorat

Løkken Storpastorat er et pastorat i Hjørring Søndre Provsti, Aalborg Stift med de fem sogne:
 Løkken-Furreby Sogn
 Vrensted Sogn
 Børglum Sogn
 Rubjerg Sogn
 Lyngby Sogn

Pastoratets kirkelige og administrative ledelse er hos Løkken og Oplands Menighedsråd.

I pastoratet er der otte kirker
 Løkken Kirke
 Furreby Kirke
 Vrensted Kirke
 Børglum Kirke
 Børglum Klosterkirke
 Vittrup Kirke
 Rubjerg Kirke
 Lyngby Kirke

Pastorater i Aalborg Stift
Hasse Jeppson

Hans "Hasse" Jeppson (født 10. maj 1925 i Kungsbacka, Sverige, død 21. februar 2013 i Rom, Italien) var en svensk fodboldspiller, der som angriber på Sveriges landshold var med til at vinde bronze ved VM i 1950 i Brasilien. I alt nåede han at spille 12 landskampe og score 9 mål.

Jeppson spillede på klubplan for Djurgården i hjemlandet, for Charlton i England og for Atalanta, Napoli og Torino i Italien.

Referencer 

Fodboldspillere fra Sverige
Fodboldspillere fra Djurgårdens IF Fotboll
Fodboldspillere fra Charlton Athletic F.C.
Fodboldspillere fra Atalanta BC
Fodboldspillere fra Torino FC
Vipperød Pastorat

Vipperød Pastorat er et pastorat i Holbæk Provsti, Roskilde Stift med sognet Vipperød Sogn.

Sognet blev dannet 27. november 2011 (1. søndag i advent) ved sammenlægning af de tre sogne:

Grandløse Sogn
Ågerup Sogn
Sønder Asmindrup Sogn

I pastoratet er der fire kirker
Grandløse Kirke
Ågerup Kirke
Sønder Asmindrup Kirke
Vipperød Sognegård

Etableret i 2011
Pastorater i Roskilde Stift
Michel Blavet

Michel Blavet (13. marts 1700 i Besançon – 28. oktober 1768 i Paris) var en fransk fløjtevirtuos og komponist.

Biografi 
Selv om Blavet lærte sig at spille rigtig mange instrumenter, specialiserede han sig på fløjte (som han holdt til venstre, dvs. modsat af hvad dagens fløjtenister gør) og fagot. Allerede i en ung alder blev han regnet som Frankrigs bedste fløjtenist. Han var berømt både for at have en perfekt intonation selv når han spillede i vanskelige tonearter og for kvaliteten på tonen.

Som 23-årig fik han stilling som førstefløjtenist ved operaen i Paris. I 1732 blev han musikalsk leder hos greven af Clermont, en stilling han havde til sin død i 1768. Desuden blev han i 1738 medlem af det kongelige kapel i Versailles, og i 1740 trådte han ind i operaorkesteret i Paris.

Han var højt aktet af komponister som Johann Joachim Quantz og Georg Philipp Telemann og blev tilbudt en højtagtet stilling hos Frederik den Store af Preussen. Blavet afslog tilbuddet og Quanz tog jobbet efter, at lønstilbudet var blevet betragteligt højnet.

Værker 
Blavet skrev mest for tværfløjte.
 seks sonater for to fløjter uden bas op. 1 (1728)
 tolv sonater for fløjte og continuo op. 2 (1732)
 tredje sonatebog (1740)
 Koncert i a-mol for fløjte og strygere (uden bratch) (1745, genopdaget i 1954) 
 fire operaer, hvoraf bevaret: Le Jaloux Corrigé (1752). Med den var Blavet den første komponist af en fransk komisk opera;
 ikke bevaret er Blavets i sin samtid berømte kvartetter for fløjte, violin, viola da gamba og continuo.

Et udvalg af Blavets sonater blev nyudgivet i England allerede i 1908. Flere af Blavets kompositioner er også udgivet for blokfløjte.

Medier

Eksterne henvisninger 

 Biografi og værkliste  
 Michel Blavet  på flutehistory.com 
 
 

Barokkomponister
Operakomponister fra Frankrig
Fløjtenister fra Frankrig
Personer fra Besançon
Billedskærerkunst

Billedskærerkunsten er en kunstart, der almindeligvis udøves af billedskærere, i nyere tid også kaldet træskærer.
Det er færdigheden at skære plastiske figurer og ornamenter ud af massiv træ, elfenben eller lignende. Men også relieffer, indskrifter og overfladestrukturer/mønster er en vigtig disciplin.
Historisk set er det dog forkert at skille billedskærerkunst og billedhuggerkunst helt ad, da middelalderens billedskærer oftest blev betegnet som billedhugger. Af flere kendes der også værker både i træ og sten. Senere organiserede billedskærere sig dog ofte i samme lav som snedkere og malere, da disse fag samarbejdede omkring de fleste opgaver. Billedhuggere sad derimod sammen med murer og stukkatører.

Da de fleste middelalderlige (billeskærerkunst) værker skulle fremstå i strålende farver, ofte dekoreret med rige brokademønstre og forgyldninger, var det følgelig også maleren, der fik æren samt de største indtægter og ikke billedskæreren. Genstandene blev skåret lidt mindre end det endelige resultat, og overfladen måtte ikke være helt fuldendt, da der ofte blev lagt millimeter tykke kridtlag på, der efterfølgende blev slebet og efterskåret af maleren, før denne kunne lægge farve, lak og bladguld på.
Dette kunne indimellem ødelægge figurenes udtryk og hele værkets udstråling.
Enkelte billedskærer malede derfor selv (Veit Stoß).

Sidst i 1400 tallet begyndte Tilman Riemenschneider (Würzburg) med at overbevise sine kunder om, at også træfigurer med fordel kunne stå natura uden farvet overflade. I begyndelsen af 1500 tallet fulgte andre nordeuropæiske billedskærere som Hans Brüggemann (Bordesholmalteret) og Henrik Douverman (Kalkar) efter.

Ud over i kirker, slotte og herskabsboliger anvendtes billedskærerkunsten flittigt ved træskibenes rige udsmykninger og galionsfigurer (Bertel Thorvaldsen startede sin kunstneriske løbebane som galionsfigurskærer i faderens billedskærerværksted).

Som nordens mest fremtrædende "billedskærer" kunstvæker kan nævnes Claus Bergs altertavle til Gråbrødrekirken i Odense (i dag i Sct. Knuds Kirke) og Hans Brüggemanns altertavle til klosterkirken i Bordesholm (i dag i Slesvig Domkirke).

Begge værker blev skabt samtidig. Den ene blev indstiftet af Dronning Christine for sin afdøde gemal Kong Hans (†1513). Den anden af Kong Hans´ broder Hertug Frederik af Slesvig Holsten for sin afdøde hustru Anna (†1514).

Antagelig var det meningen at altertavlen i Odense skulle blive Skandinaviens største og mest pragtfulde kunstværk. Dog ser det ud til at Hertug Frederik prøvede at overgå sin svigerinde; ikke i farvepragt, men i højde (12,6m) og virtuositet.

Det blev til nordens første ikke malede og forgyldte altertavle. Det siges at kunstneren kogte sine figurer i olie for at beskytte dem mod skadedyr og konservere træoverfladens skønhed og glød.

Henvisninger

Litteratur 
 Gorm Benzon: Vore gamle kirker og klostre
 kulturkanon fra Kulturministeriet
 G. Sello / A. Hirmer: Veit Stoß
 Horst Appuhn: Der Bordesholmer Altar
 H. Muth / T. Schneiders: Tilman Riemenschneider
 G. de Werd / M. Jeiter: St. Nicolaikirche Kalkar
 M. Baxandall: Die Kunst der Bildschnitzer

Kunst
Kunsthåndværk
tr:Ahşap oyma sanatı
Emile Hirsch

Emile Davenport Hirsch (født 13. marts 1985 i Topanga i Californien i USA) er en amerikansk tv- og filmskuespiller. Han begyndte at optræde i slutningen af 1990'erne og medvirkede i flere tv-film og -serier og blev kendt som en skuespiller efter roller i Lords of Dogtown, The Emperor's Club og The Girl Next Door.

Hans storesøster Jenny introducerede ham til at skuespil, da de blev indskrevet på Will Geer Theatricum, en sommer dramalejr i Topanga.
Hirsch opvoksede i Los Angeles, Californien , og Santa Fe, New Mexico, hvor han boede med sin mor i flere år efter hans forældre blev skilt. Han gik på Topanga Canyon Elementary School, Paul Revere Middle School og Academy of Music i Alexander Hamilton High School i Los Angeles. Hirsch forlod Hamilton High School halvvejs gennem sit senior år, for at forfølge sin skuespilkarriere, senere tog han en eksamen fra Beach High School, et uafhængigt privat gymnasium i det nordlige Californien.

I 2005 spillede han Johnny Trulove i den biografiske dramafilm Alpha Dog med Justin Timberlake. 

I 2007 medvirkede han i Into the Wild, instrueret af Sean Penn, hvor han spillede eventyren Christopher McCandless og vandt en National Board of Review Award for bedste unge skuespiller i 2007 . I 2008 medvirkede Hirsch i Speed Racer og Milk. Han deltog for nylig i Summit on the Summit, en ekspedition til toppen af Kilimanjaro for at øge bevidstheden om behovet for rent vand i verden.

Filmografi 
 2003: The Mudge Boy
 2004: The Girl Next Door
 2004: Imaginary Heroes
 2005: Dogtown Boys
 2006: Alpha Dog
 2007: Into the Wild
 2007: The Air I Breathe
 2008: Speed Racer
 2008: Milk
 2009: Taking Woodstock
 2019: Once Upon a time in Hollywood

Privatliv 
Hirsch er bosat i Venedig i Californien, og nyder at skrive poesi og manuskripter, sammen med skateboarding. Han har vundet fem priser, herunder Critics 'Choice Award for banebrydende præstation og bedste skuespiller for sin rolle i Into the Wild, samt 11 andre nomineringer. Han har optrådt på mange magasinforsider, herunder Nylon Guys, Teen Vogue, Movieline, Another Man og L'Uomo Vogue (Italien).

Emile Hirsch dukkede op i Esquire i november 2007 og blev kaldt "Actor of the Year" sammen med Denzel Washington, Cate Blanchett, Javier Bardem, Jake Gyllenhaal, and Robert Downey, Jr., for sin rolle i Into the Wild.

Eksterne henvisninger 

 
 New York Observer Profil (2007) 
 Actor of the Year 
 Men's Journal 2009 

Skuespillere fra Californien
Christopher McCandless

Christopher Johnson McCandless (12. februar 1968 i El Segundo i Californien – 1992 på Stampede Trail i Alaska) var en amerikansk vandrer, som tog navnet Alexander Supertramp.

McCandless forlod uvarslet sin tilværelse for at rejse rundt i USA. Han rejste gennem Arizona, Californien og South Dakota og stiftede venskaber med en del mennesker på sin rejse. Siden vandrede McCandless ind i vildmarken i Alaska med lidt mad og udstyr for at bo en periode i ensomhed. Næsten fire måneder senere døde han nær Denali National Park and Preserve i en bus, han havde navngivet "The Magic Bus." McCandless vejede kun 30 kg, da han blev fundet. 
McCandless havde længe drømt om at leve i Alaskas vildmark, borte fra civilisationen. Undervejs skrev han dagbog om de psykiske og fysiske udfordinger, han oplevede, da han konfronterede den vilde natur. 

Forfatteren Jon Krakauer blev inspireret af detaljerne i McCandless historie og udgav bogen Ind i Vildmarken i 1996. I 2007 instruerede Sean Penn filmen Into the Wild, der er baseret på bogen. Emile Hirsch spiller McCandless. McCandless historie er også emne for en dokumentarfilm fra 2007 af Ron Lamothe, navngivet Call of the Wild.

Eksterne henvisninger 
 Hjemmeside dedikeret til Christopher McCandless

Personer fra Los Angeles
Vagabonder
Ind i Vildmarken

Ind i Vilmarken er en bog af den amerikanske forfatter Jon Krakauer. Bogen, som blev udgivet første gang i 1996, er dokumentarisk og fortæller den unge mand Christopher McCandless historie. Krakauer skrev oprindeligt en artikel om McCandless i friluftlivsmagasinet Outside, som blev publiceret i januar 1993. Grundet responsen på artiklen skrev Krakauer bogen.

Efter Christopher McCandless tog sin eksamen ved Emory University, stoppede hans kommunikation med familien. Han forærede sine penge til Oxfam og rejste rundt i Amerika som blaffer. McCandless tur endte i Alaska, hvor han levede i omtrent 112 dage, før han til sidst døde af sult. I bogen møder vi en række af de mennesker, McCandless mødte på sin rejse, for eksempel Wayne Westerberg eller Ron Franz. Sidstnævnte var en ældre herre, McCandless stiftede et varmt venskab med. Krakauer fortæller også om sine oplevelser i vildmarken.

Bogens titel er hentet fra et postkort, McCandless skrev til Wayne Westerberg, før han drog ud i Alaskas vildmark:

I 2007 udkom filmen Into the Wild, baseret på Krakauers bog. Filmen er instrueret af Sean Penn, og den har Emile Hirsh i hovedrollen som McCandless og Thure Lindhardt og Signe Egholm Olsen i rollerne som nogle danske back-packere, McCandless mødte.

Litteratur i USA
Litteratur i 1996
Haumea (gudinde)

Haumea er en gudinde i den på Hawaii dyrkede mytologi. Haumea symboliserer frugtbarhed og fødsel. Hun blev dræbt af Kaulu.

Dværgplaneten Haumea er opkaldt efter Haumea.

Eksterne links
 Hellige tekster vedrørende Haumea (engelsk)

Hawaii
Frugtbarhedsgudinder
Raiders of the Lost Ark (soundtrack)

Raiders of the Lost Ark er titlen på et soundtrack til Steven Spielbegs film fra 1981 af samme navn. Filmen blev på dansk udsendt under titlen Indiana Jones og Jagten på den Forsvundne Skat (1981). Musikken blev komponeret af John Williams, der dirigerede London Symphony Orchestra. Orkestrationerne blev udført af Herbert W. Spencer og Al Woodbury.

Soundtracket blev oprindeligt udgivet af Columbia Records i 1981, men i 1995 blev musikken atter udgivet med yderligere numre.

Tracks på oprindelig udgivelse 
 "The Raiders March" (a.k.a. "Indiana Jones Theme")
 "Flight From Peru"
 "The Basket Game"
 "The Map Room: Dawn"
 "The Well Of The Souls"
 "Desert Chase"
 "Marion's Theme"
 "The Miracle Of The Ark"
 "End Credits"

Tracks på udvidet udgivelse 
 "The Raiders March" (a.k.a. The Indiana Jones Theme)
 "Main Title: South America, 1936"†
 "In the Idol's Temple"
 "Flight From Peru"
 "Journey to Nepal"
 "The Medallion"
 "To Cairo"
 "The Basket Game"
 "The Map Room: Dawn"
 "Reunion and the Dig Begins"
 "The Well of the Souls"
 "Airplane Fight"
 "Desert Chase"
 "Marion's Theme"
 "The German Sub/To the Nazi Hideout"
 "Ark Trek"
 "The Miracle Of The Ark"
 "The Warehouse"
 "End Credits"

Soundtracks
Jon Krakauer

Jon Krakauer (født 12. april 1954 i Brookline, Massachusetts) er en amerikansk forfatter og bjergbestiger. Han blev født i Brookline, men voksede op i Oregon i USA. Han har skrevet for magasiner som Outside og Rolling Stone.

Krakauers gennembrud som journalist og forfatter var hovedsagelig gennem hans bog Ind i Vildmarken (Into the Wild). Bogen blev udgivet i 1996 og består hovedsageligt af efterforskninger om Christopher McCandless, en socialt kritisk eventyrer og vagabond, der døde i Alaskas vildmark. Bogen blev senere hen filmatiseret i 2007 af Sean Penn med titlen Into the Wild.

Han tog også billeder i fotobogen Island, skrevet af David Roberts.

Referencer 

Faglitterære forfattere fra USA
Personer fra Oregon
Bjergbestigere fra USA
Journalister fra USA
Nick Stahl

Nicolas Kent «Nick» Stahl (født 5. december 1979) er en amerikansk skuespiller.

Stahl blev født i Harlingen i Texas, opvoksede i Dallas og bor i dag i Los Angeles. Han har blandt andet medvirket i film som Sin City og Terminator 3: Rise of the Machines, i sidstnævnte i rolle som "John Connor", som han overtog fra Edward Furlong.

Stahls debutfilm, Manden uden ansigt, hvor han spillede sammen med Mel Gibson, hjalp ham til at få tag på karrieren allerede i en alder af 12. Hans første rolle som profetionel skuespiller var i Stranger at My Door, selv om han havde optrådt i film lige siden han var 4 år gammel.

Eksterne henvisninger 
 
 «Nick Stahl Network»  – fanside
 Billedegalleri
 Nick Stahl på TV Tome

Skuespillere fra USA
Rougsø Nord Pastorat

Rougsø Nord Pastorat var et pastorat i Norddjurs Provsti, Århus Stift.

Pastoratet indgik 1. august 2018 i Norddjurs Vestre Pastorat.

Pastoratet bestod af de fire sogne:

Sogne
Holbæk Sogn
Udby Sogn
Voer Sogn
Estruplund Sogn

Kirker
I pastoratet er der fire kirker
Holbæk Kirke
Udby Kirke
Voer Kirke
Estruplund Kirke

Pastorater i Århus Stift
Ophørt i 2018
Holmsland Klit Pastorat

Holmsland Klit Pastorat er et pastorat i Ringkøbing Provsti, Ribe Stift med de tre sogne:
Hvide Sande Sogn
Haurvig Sogn
Lyngvig Sogn

I pastoratet er der tre kirker
Hvide Sande Kirke
Haurvig Kirke
Lyngvig Kirke

Pastorater i Ribe Stift
Welcome to the Jungle (film)

The Rundown (også kendt som Welcome to the Jungle) er en amerikansk action-komedie film fra 2003 med The Rock og Seann William Scott hovedrollerne. Filmen handler om en dusørjæger, der skal til Brasilien for at hente sin arbejdsgivers renegat søn fra en lille afsides landsby dybt inde i Amazonas, men han får det virkelig varmt om ørerne, da han møder byens boss (Christopher Walken). Den blev instrueret af Peter Berg. 

Arnold Schwarzenegger medvirker i en meget kort scene, hvor The Rock's karakter træder ind i en bar i filmens begyndelse. Arnold gik med til dette, da han kun skulle være på settet 1 dag.

Medvirkende 
 The Rock − Beck
 Seann William Scott − Travis Alfred Walker
 Rosario Dawson − Mariana
 Christopher Walken − Cornelius Bernard Hatcher
 Ewen Bremner − Declan
 Jon Gries − Harvey
 William Lucking − Billy Walker
 Ernie Reyes Jr. − Manito
 Stuart F. Wilson − Swenson
 Dennis Keiffer − Naylor
 Garrett Warren − Henshaw
 Stephen Bishop − Knappmiller
 Todd Stashwick − manager

Eksterne Henvisninger 

Amerikanske film fra 2003
Actionfilm fra USA
Vincent D'Onofrio

Vincent D'Onofrio (født 30. juni 1959 i Brooklyn i New York City i New York) er en amerikansk skuespiller og filmproducent. Han fik først opmærksomhed som skuespiller for sin rolle som soldaten Leonard Lawrence i Full Metal Jacket som han måtte gå 30 kilo op i vægt for at kunne få og for sin rolle som detektiven Robert Goren i Law & Order: Criminal Intent.
 
D'Onofrio modtog en Emmy-nominering i 1997 for sit udseende som John Lange i episoden «Subway» i tv-serien Homicide: Life on the Street. I november 2005 vandt Vincent D'Onofrio en nominering som bedste skuespiller på Stockholm International Film Festival for sin rolle som Mike Cobb i den uafhængige filmen Thumbsucker. 

I 2006 dukkede D'Onofrio op i filmen The Break-Up sammen med skuespillerne Jennifer Aniston og Vince Vaughn. I denne film spillede han Vince Vaughns excentriske bror. 

D'Onofrio har en datter som hedder Leila George D'Onofrio og blev født den 20. marts 1992 i Sydney i Australien. Hendes mor er skuespillerinden Greta Scacchi som D'Onofrio produserede flere film sammen med i slutningen af 1980'erne og begyndelsen av 1990'erne, blandt andet lavede de filmene The Player og Fires Within sammen. Paret var i et forhold mellem 1991 og 1993. Efter at forholdet endte giftede D'Onofrio sig med modellen Carin van der Donk den 22. marts 1997. Paret har en søn som hedder Elias Gene og blev født i december 1999. D'Onofrio og van der Donk blev skilt i oktober 2003 men blev forsonet igen i 2007. Carin fødte deres anden søn, Luca, den 14. februar 2008. 

D'Onofrio oplevede et helseproblem da han kollapsede på settet til tv-serien Law & Order: Criminal Intent i november 2004. Han kollapsede igen i sit eget hus nogle dage senere og blev ført tilbage til sygehuset for en mere en grundig undersøgelse hvor han blev diagnostiseret med kronisk udmattelsessyndrom.

Filmografi 
 Rings (2016)

Eksterne henvisninger 

 

Skuespillere fra New York
Filmproducere fra USA
Personer fra New York City
Rækker Mølle Pastorat

Rækker Mølle Pastorat er et pastorat i Skjern Provsti, Ribe Stift med de fire sogne:
 Bølling Sogn
 Sædding Sogn
 Hanning Sogn
 Finderup Sogn

I pastoratet er der fire kirker:
 Bølling Kirke
 Sædding Kirke
 Hanning Kirke
 Finderup Kirke

Pastorater i Ribe Stift
Talkhan

Talkhan er en lokal afghansk dessert som består af valnødder og røde eller hvide brombær. Man siger at talkhanen ligner chokolade den er bare grovere og lettere.Talkhan bliver for det meste produceret i bjergdalene i Hindu Kush og Parwan.

Kilder 

Kultur i Afghanistan
Desserter
Blade (film)

Blade er en amerikansk action/science fiction/gyserfilm fra 1998 med vampyrer som tema. Filmen er instrueret af Stephen Norrington og manuskriptet er skrevet af David S. Goyer. Den har også to efterfølgere; Blade 2 fra 2002 og Blade: Trinity fra 2004.

Handling 

Hovedpersonen Blade, (Wesley Snipes), er halvt menneske og halvt vampyr og et resultat af, at hans mor blev bidt lige før hun skulle føde ham. Moderen overlevede ikke fødslen, og flere år senere møder Blade, Whistler (Kris Kristofferson), der forpligter sig til at oplære ham. Whistler undertrykker Blade's blodtørst af en modgift, han fik, og sammen bekæmper de vampyrer, der lever af mennesker.

Medvirkende 
 Wesley Snipes – Eric Brooks/Blade
 Stephen Dorff – Deacon Frost
 Kris Kristofferson – Abraham Whistler
 N'Bushe Wright – Dr. Karen Jenson
 Donal Logue – Quinn
 Udo Kier – Vampire Elder Dragonetti
 Arly Jover – Mercury
 Traci Lords – Racquel
 Kevin Patrick Walls – Officer Krieger
 Tim Guinee – Dr. Curtis Webb
 Eric Edwards – Pearl

Taglines 
 The power of an immortal. The soul of a human. The heart of a hero.
 Against an army of immortals, one warrior must draw first blood.
 Vampire Hunter
 Sometimes it takes one to kill one.
 Have you given blood lately?
 Part Man. Part Vampire. All Hero.

Soundtrack 

Musikken som filmens antagonist Deacon Frost lytter til, mens han sidder i bibliotekets arkiv, er ikke med på soundtracket. Sporet hedder "Call & Response" af gruppen Source Direct.

Kilder/henvisninger

Eksterne henvisninger 

 
 

Amerikanske film fra 1998
Gyserfilm fra USA
Superheltefilm
Science fiction-film fra USA
Vampyrfilm
Film baseret på tegneserier